Ons leef in ’n tyd waarin sosiale media soos Facebook, Twitter, WhatsApp, Instagram en alle ander virtuele forums mense se enigste sosiale verwysingsraamwerk word. Jou persepsie oor sosiale aanvaarding word bepaal deur die aantal mense wat van ’n plasing van jou op Facebook hou. Die spoed waarteen iemand jou op WhatsApp antwoord bepaal sy lojaliteit jeens jou.
’n Onlangse studie in Amerika het bewys dat meer en meer jongmense na skool by hul ouers aanbly, sukkel om ’n lewensmaat te vind en ook nie daarin slaag om uiteindelik te trou en deel van ’n groter familieband te word nie. Baie van hierdie mense se sosiale ruimte word tot enkele familielede en die wêreld van slimfone en die internet beperk.
Twee van die oorsake vir swak stedelike beplanning is eerstens die persepsie dat ’n groot huis op ’n groot erf ’n beter leefstyl as ’n wooneenheid in ’n goed beplande digter woonbuurt met goeie openbare ruimtes kan verseker. Tweedens ervaar stede regoor die wêreld die uitdaging van die koste om volhoubare woonbuurte te ontwikkel. Dit is goedkoper, makliker en veral vir ontwikkelaars meer aantreklik om openbare ruimtes soos parke, gemeenskapsentrums, fietsbane en stadspleine uit die ontwikkeling van nuwe woonbuurte te laat.
In albei hierdie gevalle is daar korttermynvoordele soos die persepsie van rykdom wanneer jy ’n groot erf besit en natuurlik die finansiële voordeel vir munisipaliteite en privaatontwikkelaars wanneer openbare ruimtes beperk word. Op die langtermyn is die instandhouding van dienste oor lang afstande en die verlies aan sosiale interaksie egter ’n duur prys wat vir swak stadsbeplanning betaal moet word. Ook Afrikaners ervaar vandag vervreemding en eensaamheid binne woonbuurte waar sosiale interaksie baie keer uiters beperk is.
Jaco, jy is n uitstekende skrywer en het soveel insigte. Jy sal n baie goeie hoof van n akademiese eenheid bu n universiteit wees, soos n sentrum vir westerse studies.
“Volgens inligting van die toneel het die bestuurder beheer oor die voertuig verloor en deur die grensmuur van die skool gery. Die voertuig het teen ŉ skoolgebou tot stilstand gekom,” het hy gesê.
Die bestuurder van die voertuig het nie beserings opgedoen nie. Beamptes was op die toneel en stel nadere ondersoek in oor die oorsaak van die ongeluk.